早前有網民「銅鑼灣小志強」喺個人YouTube頻道分享李佳芯舊照,其「炒車」妝容卻成為網民焦點。呢位網民近日又再分享多一輯「珍藏」,不過對象係呂慧儀,其實呂慧儀喺選港姐入行之前,曾任模特兒,而且更得到過工展小姐冠軍。
睇返輯相,當時呂慧儀應該係為啤酒品牌做宣傳,穿上藍、黃色短TOP及外套,再配貼身長褲,雖然有少少肚腩仔,但完全唔影響觀感,喺大街上任影唔嬲。計返數,當時嘅呂慧儀只得23歲,擺起甫士時自然不造作,不輸同場嘅外國模特兒,而佢嘅化妝技巧亦明顯比當年嘅李佳芯更為優勝,只係膚色較為黝黑。
0
Would love your thoughts, please comment.x